Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**ГАЗРЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тухай хуульд доор дурдсан агуулгатай дараах зүйл, хэсэг, заалт нэмсүгэй:

**1/3 дугаар зүйлийн 3.1.11-3.1.14 дэх заалт:**

“3.1.11.“малчин өрх” гэж Малчин өрхийн холбооны эрх зүйн байдлын тухай хуулийн 4.1.2-т заасныг;

3.1.12. “малчин өрхийн анхдагч холбоо” гэж Малчин өрхийн холбооны эрх зүйн байдлын тухай хуулийн 4.1.3-т заасныг;

3.1.13.“гэрээт бэлчээрийн газар” гэж малчин өрхийн анхдагч холбоонд гэрээний дагуу ашиглуулж байгаа улирлын бэлчээрийг;

3.1.14.“бэлчээрийн даац” гэж тухайн бэлчээрийн газрын ургамлын өсөлт, хөгжилт, нөхөн сэргэлтэд сөрөг нөлөө үзүүлэхгүйгээр бэлчээж болох мал, амьтны тоогоор илэрхийлэгдэх бэлчээрийн чадавхийг.”

**2/20 дугаар зүйлийн 20.1.6, 20.1.7 дахь заалт:**

“20.1.6.тухайн орон нутгийн онцлогт тохируулж, бэлчээрийн газрыг зохистой ашиглах, хамгаалах, нөхөн сэргээх журмыг батлах;

20.1.7.аймгийн газар зохион байгуулалтын ерөнхий төлөвлөгөө болон сумын тухайн жилийн төлөвлөгөөнд нийцүүлэн багийн иргэдийн Нийтийн Хурлын шийдвэрийг үндэслэн малчин өрхийн анхдагч холбоонд гэрээгээр ашиглуулах бэлчээрийн газрын зааг, хэмжээ, байршлыг тогтоох.”

**3/21 дүгээр зүйлийн 21.4.4, 21.4.5 дахь заалт:**

“21.4.4.сумын иргэдийн Төлөөлөгчдийн Хурлын шийдвэрийг үндэслэн бэлчээрийн газрыг малчин өрхийн анхдагч холбоонд ашиглуулах гэрээ байгуулах;

21.4.5.гэнэтийн буюу давагдашгүй хүчний шинжтэй нөхцөл байдлын улмаас өөр аймаг, сумын малчин өрхийн малыг бэлчээрийн даацад тохируулан малчин өрхийн анхдагч холбооны гэрээт бэлчээрийн газарт түр хугацаагаар оруулах, гаргах асуудлыг холбогдох аймаг, сумын Засаг даргатай хамтран шийдвэрлэх.”

**4/23 дугаар зүйлийн 23.4.7, 23.4.8, 23.4.9 дэх заалт:**

“23.4.7.бэлчээрийн даацыг сумын бэлчээр хариуцсан мэргэжилтэнтэй хамтран жил бүр тогтоох;

23.4.8.малчин өрхийн анхдагч холбоонд ашиглуулах бэлчээрийн газрын зааг, хэмжээ, байршлын зургийг үйлдэх, газрын мэдээллийн санд бүртгэх;

23.4.9.энэ хуулийн 21.4.4-т заасан гэрээг бүртгэх, гэрээт бэлчээрийн газрын ашиглалт, төлөв байдлын үнэлгээг үндэслэн сумын бэлчээр хариуцсан мэргэжилтэнтэй хамтран бэлчээр ашиглалтын гэрээний биелэлтэд тогтмол хяналт тавих, дүгнэх.”

**5/52 дугаар зүйлийн 52.11, 52.12, 52.13 дахь хэсэг:**

52.11.Гэрээт бэлчээрийн газрыг хашихыг хориглоно.

52.12.Малчин өрхийн анхдагч холбоонд бэлчээрийн газар ашиглуулах гэрээ байгуулах журам, гэрээний загварыг хөдөө аж ахуйн асуудал эрхэлсэн төрийн захиргааны төв байгууллага, газрын асуудал хариуцсан төрийн захиргааны байгууллага хамтран батална.

52.13.Энэ хуулийн 52.12-т заасан гэрээг 15 хүртэл жилийн хугацаатай байгуулах бөгөөд гэрээний үүргийн биелэлтийг харгалзан анх гэрээ байгуулсан хугацаагаар сунгаж болно.”

**2 дугаар зүйл.**Газрын тухай хуулийн 52 дугаар зүйлийн 52.1, 52.2 дахь хэсгийг доор дурдсанаар өөрчлөн найруулсугай:

“52.1.Бэлчээрийн газрыг зохистой ашиглах, хамгаалах, нөхөн сэргээх асуудлыг энэ хуульд заасан аймгийн газар зохион байгуулалтын ерөнхий болон сумын тухайн жилийн төлөвлөгөөнд үе шаттай төлөвлөж, хэрэгжүүлнэ.

52.2.Отрын бэлчээр, бэлчээр дэх уст цэг, хужир мараа бүхий газрыг нийтээр ашиглана. Бэлчээрийг талхлагдахаас хамгаалах, нөхөн сэргээх зорилгоор тухайн бүс нутгийн онцлог, бэлчээрийн даацыг харгалзан, сумын иргэдийн Төлөөлөгчдийн Хурлын шийдвэрийг үндэслэн сумын Засаг дарга малчин өрхийн анхдагч холбоонд бэлчээрийн газрыг гэрээний дагуу ашиглуулж болно.**”**

**3 дугаар зүйл.**Газрын тухай хуулийн 52.6 дахь хэсгийн “52.1-д заасан ерөнхий хуваарь,” гэснийг хассугай.

4 **дүгээр зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ,**

**ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуульд доор дурдсан агуулгатай дараах заалт нэмсүгэй:

**1/22 дугаар зүйлийн 22.1.22 дахь заалт**:

“22.1.22.бэлчээрийн ашиглалт, хамгаалалт.”

**2 дугаар зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн23 дугаар зүйлийн 23.1.5 дахь заалтын “бусдын” гэсний өмнө “малчин өрхийн анхдагч холбоонд бэлчээрийн зориулалтаар ашиглуулах газрын зааг, байршлын талаар шийдвэр гаргах,” гэж нэмсүгэй.

**3 дугаар зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 59 дүгээр зүйлийн 59.1.13 дахь заалтын “бэлчээр” гэснийг “бэлчээрийн газрыг малчин өрхийн анхдагч холбоонд ашиглуулах гэрээний хэрэгжилтэд хяналт тавих, бэлчээрийг зохистой ашиглах, хамгаалах, нөхөн сэргээх ажлыг зохион байгуулах,” гэж өөрчилсүгэй.

**4 дүгээр зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны ... дугаар  сарын ..-ны өдөр |  | Улаанбаатар  хот |

**МАЛЫН ТОО ТОЛГОЙН АЛБАН ТАТВАРЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Малын тоо толгойн албан татварын тухай хуулийн 6 дугаар зүйлийн 6.2 дахь хэсгийн “хэмжээг” гэсний дараа “бэлчээрийн даацыг харгалзан” гэж нэмсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны ... дугаар  сарын ..-ны өдөр |  | Улаанбаатар  хот |

**ТӨСВИЙН ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Төсвийн тухай хуулийн 60 дугаар зүйлийн 60.2.8 дахь заалтын “бэлчээрийн менежментийг сайжруулах, бэлчээрийн болон” гэснийг “бэлчээрийн даац тогтоох, бэлчээрийн төлөв байдлын үнэлгээ хийх, бэлчээр ашиглалтын гэрээний хэрэгжилтэд хяналт тавих ажлыг зохион байгуулах,” гэж өөрчилсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны ... дугаар  сарын ..-ны өдөр |  | Улаанбаатар  хот |

**НЭМЭГДСЭН ӨРТГИЙН АЛБАН ТАТВАРЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Нэмэгдсэн өртгийн албан татварын тухай хуулийн 13 дугаар зүйлийн 13.1.29 дэх заалтын “малчин,” гэсний өмнө “малчдын хоршоо” гэж нэмсүгэй.

**2 дугаар зүйл.**Нэмэгдсэн өртгийн албан татварын тухай хуулийн 14 дүгээр зүйлийн 14.1.4 дэх заалтын хэсгийн “хувь хүн,” гэснийг хассугай.

**3 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Засгийн газрын тусгай сангийнтухай хуулийн 7 дугаар зүйлийн 7.3.9-ийн “мэрэгч” гэсний өмнө “бэлчээр хамгаалах, нөхөн сэргээх” гэж нэмсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

|  |  |  |
| --- | --- | --- |
| 2024 оны ... дугаар  сарын ..-ны өдөр |  | Улаанбаатар  хот |

**БОЛОВСРОЛЫН ЕРӨНХИЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Боловсролын ерөнхий хуулийн 31 дүгээр зүйлийн 31.1.2 дахь заалтын “хамтран ажиллах, арга хэмжээ авах” гэснийг “малчин өрхийн анхдагч холбоотой хамтран ажиллах, малчин өрхийн гишүүнийг насан туршийн суралцахуйн сургалтад хамруулах” гэж өөрчилсүгэй.

**2 дугаар зүйл.**Энэ хуулийг 2023 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**ХОРШООНЫ ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Хоршооны тухай хуулийн 24 дүгээр зүйлийн 24.2 дахь заалтын “хоршооны өөрийн хөрөнгийн 15 хувиас” гэснийг “анхан шатны хоршооны өөрийн хөрөнгийн 15 хувь, дундын хоршооны өөрийн хөрөнгийн 49 хувиас” гэж өөрчилсүгэй.

**2 дугаар зүйл.**Хоршооны тухай хуулийн 36.6 дахь хэсгийг хүчингүй болсонд тооцсугай.

**3 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**УСНЫ ТУХАЙ ХУУЛЬД НЭМЭЛТ**

**ОРУУЛАХ ТУХАЙ**

**1 дүгээр зүйл.**Усны тухайхуулийн 15 дугаар зүйлийн 15.1.2 дахь заалтын “оролцуулах” гэсний дараа “, малчин өрхийн анхдагч холбоотой хамтран ажиллах” гэж нэмсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**АМЬТНЫ ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Амьтны тухай хуулийн 5 дугаар зүйлийн 5.7.1 дэх заалтын “тусган” гэсний дараа “, малчин өрхийн анхдагч холбоотой хамтран” гэж нэмсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**БАЙГАЛИЙН УРГАМЛЫН ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Байгалийн ургамлын тухай хуулийн 14 дүгээр зүйлийн 3 дахь хэсгийн “сумын сум, баг, дүүрэг, хорооны Засаг дарга” гэснийг “холбогдох хуульд заасны дагуу” гэж өөрчилсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2024 оны ... дугаар Улаанбаатар

сарын ..-ны өдөр хот

**БАЙГАЛЬ ОРЧНЫГ ХАМГААЛАХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Байгаль орчныг хамгаалах тухай хуулийн 18 дугаар зүйлийн 2 дахь хэсгийн 2 дахь заалтын “чиглүүлж” гэсний дараа “, малчин өрхийн анхдагч холбоотой хамтран ажиллах,” гэж , 32 дугаар зүйлийн 2 дахь хэсгийн “байгуулагдсан” гэсний дараа “малчин өрхийн холбоо зэрэг” гэж нэмсүгэй.

**2 дугаар зүйл.**Энэ хуулийг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ИХ ХУРЛЫН ТОГТООЛ**

2024 оны ... дугаар Улаанбаатар

сарын ..-ны өдөр хот

**ТОГТООЛД НЭМЭЛТ ОРУУЛАХ ТУХАЙ**

**1 дүгээр зүйл.**Монгол Улсын Их Хурлын 2011 оны “Үндэсний үйлдвэрлэгчдийг дэмжих, ажлын байр нэмэгдүүлэх зарим арга хэмжээний тухай” 30 дугаар тогтоолын2 дахь заалтын1,2 дахь дэд заалтын “малчин” гэсний өмнө “хоршооны гишүүн” гэж нэмсүгэй.

**2 дугаар зүйл.** Энэ тогтоолыг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Төсөл

**МОНГОЛ УЛСЫН ИХ ХУРЛЫН ТОГТООЛ**

2024 оны ... дугаар Улаанбаатар

сарын ..-ны өдөр хот

**ТОГТООЛД НЭМЭЛТ ОРУУЛАХ ТУХАЙ**

**1 дүгээр зүйл.**Монгол Улсын Их Хурлын 2012 оны “Малчид, үндэсний үйлдвэрлэгчдийг дэмжих зарим арга хэмжээний тухай” 74 дүгээр тогтоолын2 дахь заалтын1,2, 3 дахь дэд заалтын “малчин” гэсний өмнө “хоршооны гишүүн” гэж нэмсүгэй.

**2 дугаар зүйл.** Энэ тогтоолыг 2024 оны ... дүгээр сарын ...-ны өдөр баталсан Малчин өрхийн холбооны эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг